Станимир Вълков сряда , 06 . януари 2021 - 11 : 01 Президентът на САЩ Доналд Тръмп продължи да отрича , че е загубил президентските избори , пише френският в . " Фигаро " . Той отново заяви , че е спечелил изборите по време на митинг в подкрепа на кандидатите на Републиканската партия в Джорджия , където във вторник се проведе втори тур на избори за Сенат . Тръмп заяви , че възнамерява да организира " адска битка " за поста на държавен глава , ако демократите " завземат " Белия дом и Сената . Той подчерта , че смята за неприемлива ситуация , в която е лишен от " победа " , въпреки " огромното предимство " при гласуването . Официално за Джо Байдън гласуваха 306 делегати от избирателната колегия , а Тръмп получи 232 гласа . На 6 януари резултатите трябва да бъдат одобрени от Конгреса на съвместна сесия на двете камари . Встъпването в длъжност на американския лидер е планирано за 20 януари . Междувременно на 5 януари Иран се обърна към Международната организация на криминалната полиция ( Интерпол ) за издаване на международна заповед за арест на американския президент Доналд Тръмп във връзка с убийството на влиятелния ирански генерал Касем Солеймани преди една година , предаде ДПА . „ Внесохме в Интерпол искане за арест с „ червена бюлетина ” срещу 48 души , включително Тръмп , американски военни командири и представители на Пентагона , както и на американски военнослужещи в региона ” , заяви днес говорителят на иранския Върховен съд Голам Хосейн Исмаили по държавната телевизия .